

 REPUBLIKA HRVATSKA

 VARAŽDINSKA ŽUPANIJA

 OPĆINA CESTICA

 Općinski načelnik

KLASA:370-03/23-01/

URBROJ: 2186-3-01/1-24-

Cestica, 22.08.2024.

Na temelju članka 23. stavak. 6. Zakona o društveno poticanoj stanogradnji (NN 109/01, 82/04, 76/07, 38/09, 86/12, 7/13, 26/15, 57/18 i 66/19, 58/21 dalje: Zakon) i članka. 3.Odluke o uvjetima, mjerilima i postupku za utvrđivanje reda prvenstva za kupnju stana iz Programa društveno poticane stanogradnje na području Općine Cestica („Službeni vjesnik Varaždinske županije“ br. 23/24), općinski načelnik na prijedlog Povjerenstva za utvrđivanje Liste reda prvenstva za kupnju stanova prema programu POS-a objavljuje

# J A V N I   P O Z I Vza prikupljanje zahtjeva za kupnju stanaiz Programa društveno poticane stanogradnje (POS)na području Općine Cesticaradi utvrđivanja dodatne Liste reda prvenstva

**I.**

Predmet Javnog poziva je prikupljanje pisanih zahtjeva za kupnju stana iz Programa POS-a na području Općine Cestica na lokaciji Sportska ulica u Cestici na čkbr. 1333 k.o. Radovec, sukladno Zakonu. Pravo na podnošenje zahtjeva za kupnju stana iz Programa POS-a na području Općine Cestica imaju svi građani – državljani Republike Hrvatske koji nemaju odgovarajuće riješeno stambeno pitanje, odnosno nemaju odgovarajući stan.

**II.**

Zahtjev za kupnju stana podnosi se na posebnom obrascu **koji se može preuzeti s mrežne stranice Općine Cestica:** [www.cestica.hr](http://www.cestica.hr) ili osobno u Jedinstvenom upravnom odjelu Općine Cestica.

Podnositelj zahtjeva mora uz zahtjev za kupnju stana priložiti:

1. domovnicu ili presliku osobne iskaznice – za podnositelja zahtjeva,
2. rodni list ili vjenčani list ili izvadak iz registra životnog partnerstva - za podnositelja zahtjeva i članove obiteljskog domaćinstva navedene u zahtjevu za kupnju stana (ne starije od 6 mjeseci od dana podnošenja zahtjeva),
3. uvjerenje o prebivalištu – za podnositelja zahtjeva i članove obiteljskog domaćinstva navedene u zahtjevu za kupnju stana, koje izdaje policijska uprava (ne starije od 30 dana od dana podnošenja zahtjeva),
4. javnobilježnički ovjerenu izjavu danu pod materijalnom i kaznenom odgovornošću kojom podnositelj zahtjeva za sebe i članove obiteljskog domaćinstva izjavljuje da on i članovi obiteljskog domaćinstva navedeni u zahtjevu za kupnju stana nemaju u vlasništvu stan ili kuću na području Republike Hrvatske, odnosno da u vlasništvu imaju neodgovarajući stan ili kuću (ne starija od 30 dana od dana podnošenja zahtjeva).

U slučaju da su podnositelj zahtjeva i/ili članovi obiteljskog domaćinstva za koje se daje ovjerena izjava da nemaju u vlasništvu stan ili kuću na području Republike Hrvatske, nasljednici imovine, trebaju još priložiti i rješenje o nasljeđivanju.

1. dokaz stambenog statusa:

ugovor o najmu stana - ovjeren ili prijavljen u poreznoj upravi (priznavati će se važeći ugovori o najmu stana koji su ovjereni kod javnog bilježnika ili prijavljeni u nadležnoj poreznoj upravi najkasnije dan prije objave Javnog poziva) ili izjava o stanovanju kod člana obitelji, potpisana od strane podnositelja zahtjeva dana pod kaznenom odgovornošću te supotpisana od strane dva svjedoka;

e-izvadak ili izvadak iz zemljišne knjige izdan od strane Zemljišno knjižnog odjela nadležnog suda kao dokaz vlasništva neodgovarajućeg stana uz obvezatno naznačenu adresu, strukturu i ukupnu površinu stana u vlasništvu - za podnositelja zahtjeva i članove obiteljskog domaćinstva i sl.,

1. izjavu o postojanju izvanbračne zajednice ili neformalnog životnog partnerstva, potpisana od strane podnositelja zahtjeva i izvanbračnog supružnika ili neformalnog životnog partnera, dana pod kaznenom odgovornošću te supotpisana od strane dva svjedoka i ovjerena od strane javnog bilježnika,
2. dokaz o školskoj spremi (svjedodžba o završenom školovanju, radna knjižica, diploma)
3. dokaz o školovanju djece - potvrda/ uvjerenje škole ili visokog učilišta,
4. rješenje nadležne službe Hrvatskog zavoda za mirovinsko osiguranje o utvrđenom stupnju invaliditeta - za podnositelja zahtjeva i/ili člana obiteljskog domaćinstva, odnosno nalaz i mišljenje nadležnog tijela o utvrđenim teškoćama u razvoju djeteta,
5. potvrdu nadležnog tijela državne uprave o vremenu sudjelovanja u Domovinskom ratu za podnositelja zahtjeva,
6. rješenje nadležnog ministarstva o utvrđenom invaliditetu za hrvatske ratne vojne invalide iz Domovinskog rata,
7. potvrdu o statusu člana obitelji poginulog, zatočenog, nestalog hrvatskog branitelja iz Domovinskog rata - za podnositelja zahtjeva.

*Isprave se mogu podnijeti i kao preslike, odnosno izjave bez ovjere potpisa davatelja izjave.*

*Podnositelj zahtjeva dužan je izvornike podnijeti na uvid službenim osobama Općine Cestica najkasnije prilikom odabira stana, kao i izjave iz točaka 4.,5.,6., dostaviti s ovjerom potpisa davatelja izjave.*

*Prilikom pregleda i bodovanja svakog pojedinog zahtjeva Općina Cestica pridržava pravo zatražiti i dodatnu dokumentaciju, a sve u cilju sagledavanja svih relevantnih činjenica u pogledu podnositelja zahtjeva.*

**III.**

Zahtjev za kupnju stana s traženom dokumentacijom u prilogu, dostavlja se putem pošte ili osobno u Jedinstveni upravni odjel Općine Cestica zaključno do **30.09.2024. godine** na adresu:

**Općina Cestica, Dravska 1a, 42208 Cestica:**

 **Ime, prezime i adresa**

**– Zahtjev za kupnju stana iz Programa POS-a – Općina Cestica – NE OTVARAJ**

**IV.**

Bodovanje i uvrštavanje na Listu reda prvenstva provest će se u skladu s Odlukom o uvjetima, mjerilima i postupku za utvrđivanje reda prvenstva za kupnju stana iz Programa društveno poticane stanogradnje na području Općine Cestica („Službeni vjesnik Varaždinske županije“ br. 23/24).

**V.**

Podnositelj zahtjeva iskazivanjem interesa za kupnju stana iz Programa POS-a daje svoju privolu za korištenje osobnih podataka u svrhu utvrđivanja Liste reda prvenstva i provođenja svih aktivnosti predviđenih ovim Javnim pozivom i Odlukom. Lista prvenstva objaviti će se na oglasnoj ploči i WEB stranici Općine Cestica.

Prigovor se podnosi Povjerenstvu za utvrđivanje Liste reda prvenstva za kupnju stanova prema programu POS-au roku od 8 dana od dana objavljivanja prijedloga Liste reda prvenstva na oglasnoj ploči i na mrežnoj stranici Općine Cestica, a o osnovanosti prigovora odlučuje načelnik.

**VI.**

Konačna lista reda prvenstva se objavljuje na oglasnoj ploči i na mrežnoj stranici Općine Cestica, najranije 8 dana od objave prijedloga liste, a najkasnije po riješenim prigovorima.

Cestica, 22.08.2024. godine

**Načelnik :**

**Mirko Korotaj**